На основу члана 56. Статута Града Ниша ("Службени лист Града Ниша", бр. 88/2008, 143/2016 и 18/2019) и члана 116 и 117. Пословника Скупштине Града Ниша ("Службени лист Града Ниша", бр.6/2017 – пречишћен текст)

Градско веће Града Ниша на седници одржаној 16.12.2020. године, подноси

**АМАНДМАН II**

на Предлог Одлуке о утврђивању прихода који припадају граду, односно градским општинама и распореду трансферних средстава из буџета Града Ниша градским општинама у 2021. години

I У Предлогу одлуке о утврђивању прихода који припадају граду, односно градским општинама и распореду трансферних средстава из буџета Града Ниша градским општинама у 2021. години, утврђеног Решењем Градског већа Града Ниша, број 1032-2/2020-03 од 11.12.2020. године, у члану 4. став 1. тачка 12. брише се.

II Овај амандман постаје саставни део Предлога одлуке о утврђивању прихода који припадају граду, односно градским општинама и распореду трансферних средстава из буџета Града Ниша градским општинама у 2021. години.

О б р а з л о ж е њ е

Градско веће Града Ниша, на седници одржаној 11.12.2020. године, утврдило је Предлог одлуке о утврђивању прихода који припадају граду, односно градским општинама и распореду трансферних средстава из буџета Града Ниша градским општинама у 2021. години.

Разлог за подношење амандмана је обезбеђивање услова који ће омогућити да накнада за коришћење природног лековитог фактора припадне Граду Нишу, тиме и свим грађанима на територији Града Ниша, а не само грађанима на територији одређене градске општине.

 На основу наведеног, Градско веће Града Ниша подноси Амандман на Предлог одлуке о утврђивању прихода који припадају граду, односно градским општинама и распореду трансферних средстава из буџета Града Ниша градским општинама у 2021. години.

У складу са чланом 117. Пословника Скупштине Града Ниша, овај амандман постаје саставни део Предлога одлуке одлуке о утврђивању прихода који припадају граду, односно градским општинама и распореду трансферних средстава из буџета Града Ниша градским општинама у 2021. години.

Број: 1086-5/2020-03

У Нишу, 16.12.2020.године

ГРАДСКО ВЕЋЕ ГРАДА НИША

ПРЕДСЕДНИЦА

Драгана Сотировски